Page:Dinna think bonny lassie.pdf/5



O Lassie, art thou sleeping yet?

Or art thou wauken, I would wit?

For love has bound me hand and foot,

And I would fain be in, jo.

O let me in this ae night,

This ae, ae, ae night

For pity's sake this ae night,

O rise and let me in, jo.

Out owre the moss, out owre the muir,

I came this dark and drearie hour,

And hear I stand without the door,

Amid the pouring storm, jo.

O let me in, &c

Thou hear'st the winter wind and weet,

Nae star blinks thro' the driving sleet;

Tak pity on my wearie feet,

And shield me frae the rain, jo.

O let me in, &c.

The bitter blast that round me blaws,

Unheeded howls, unheeded fa's;

The cauldness o' thy heart's the cause

Of a' my grief and pain, jo.

O let me in, &c.